Document ID: 32010D0570

DECIZIA CONSILIULUI
din 13 septembrie 2010
de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015
(2010/570/UE, Euratom)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 300 alineatul (2) și articolul 302, coroborate cu articolul 7 din Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice,
având în vedere propunerile fiecărui stat membru,
având în vedere avizul Comisiei Europene,
întrucât:
(1)
Mandatele actualilor membri ai Comitetului Economic și Social European expiră la 20 septembrie 2010 (1). Membrii respectivului comitet ar trebui prin urmare să fie numiți pentru un mandat de cinci ani începând cu 21 septembrie 2010.
(2)
Fiecare stat membru a înaintat o listă cu un număr de candidați egal cu numărul de locuri alocat statului membru respectiv prin tratat, toți acești candidați fiind reprezentanți ai organizațiilor patronale, salariale și ai altor reprezentanți ai societății civile, în special din domeniile socioeconomic, civic, profesional și cultural. Cu toate acestea, Guvernul României va propune ulterior un candidat suplimentar pentru a completa lista în conformitate cu numărul de locuri alocat prin tratat,
ADOPTĂ PREZENTA DECIZIE:
Articolul 1
Persoanele enumerate în anexa la prezenta decizie sunt numite în calitate de membri în cadrul Comitetului Economic și Social European, pentru perioada 21 septembrie 2010-20 septembrie 2015.
Articolul 2
Prezenta decizie intră în vigoare la data adoptării.
Adoptată la Bruxelles, 13 septembrie 2010.

Labels: 9
18
15